હમીરસર ભુજમાં આવેલું માનવસર્જિત તળાવ છે. આ તળાવને ૪૫૦ વર્ષ પહેલા બનાવવામાં આવેલું. આ તળાવનું નામ પણ ભુજના સ્થાપક જાડેજા શાસક રાઓ હમીર (૧૪૭૨-૧૫૨૪) પરથી રાખવામાં આવ્યું છે, તથા તળાવનું બાંધકામ રાઓ ખેંગારજી પ્રથમના શાસન દરમિયાન એટલે કે ૧૫૪૭-૧૫૮૫ના સમયગાળા દરમિયાન બનાવવામાં આવ્યું હતું. તેમણે પોતાના પિતાના નામ હમીર પરથી તળાવનું નામ રાખ્યું હતું. માનવામાં આવે છે કે ખેંગારજીએ આ સ્થળની પસંદગી કચ્છના સૂકા અને ખારા વિસ્તારમાં રહેલા રણદ્રીપને જોઇ કરવામાં આવી હતી. આ ઉપરાંત ભુજમાં પાણીની જરૂરિયાત નહેરો અને નદીઓના સંગમ વડે થઇ શકે, તે માટેની વ્યવસ્થામાં કરવામાં આવી હતી. તળાવના કાંઠાનું બાંધકામ પ્રાગમલજી દ્વિતીય અને ત્યાર બાદનું બાંધકામ ખેંગારજી તૃતિયના સમયમાં જયરામ રુડા ગજધરના માર્ગદર્શન હેઠળ કરવામાં આવ્યું હતું.